**ΕΠΙΣΚΕΠΤΗΣ – ΕΞΑΡΤΩΜΕΝΟΣ/Η ΣΥΝΤΡΟΦΟΣ ΚΥΠΡΙΟΥ ΠΟΛΙΤΗ**

**ΜΕ ΣΚΟΠΟ ΤΟΝ ΓΑΜΟ**

**ΕΓΓΡΑΦΗ ΚΑΙ ΠΡΩΤΗ ΑΔΕΙΑ ΠΡΟΣΩΡΙΝΗΣ ΔΙΑΜΟΝΗΣ**

**ΑΝΑΝΕΩΣΗ ΑΔΕΙΑΣ ΠΡΟΣΩΡΙΝΗΣ ΔΙΑΜΟΝΗΣ**

|  | **ΕΓΓΡΑΦΟ** |
| --- | --- |
|  |  |  |
| **ΜΕΤΑ ΤΗΝ ΑΦΙΞΗ ΤΟΥ ΥΠΗΚΟΟΥ ΤΡΙΤΗΣ ΧΩΡΑΣ** |
|  | Αντίγραφο έγκυρου διαβατηρίου ή άλλου ταξιδιωτικού εγγράφου, με διάρκεια ισχύος που να καλύπτει τουλάχιστον τρεις (3) μήνες πέραν της αιτούμενης διάρκειας διαμονής. |
|  | Αντίγραφο σελίδας διαβατηρίου ή άλλου ταξιδιωτικού εγγράφου όπου φαίνεται η τελευταία άφιξη στη Δημοκρατία και η θεώρηση εισόδου (όπου εφαρμόζεται). |
|  | Πρωτότυπο Πιστοποιητικό Λευκού Ποινικού Μητρώου από τη χώρα προέλευσης ή διαμονής, αν ο αιτητής διαμένει σε χώρα άλλη από τη χώρα προέλευσης, με δεόντως επικυρωμένη επίσημη μετάφραση στα ελληνικά ή αγγλικά ΜΟΝΟ για 1η Άδεια. |
|  | Πρωτότυπα αποτελέσματα ιατρικών αναλύσεων αίματος, που να αποδεικνύουν ότι ο υπήκοος τρίτης χώρας δεν πάσχει από ηπατίτιδα Β, και Γ, HIV, σύφιλη, καθώς και ακτινογραφία θώρακος για φυματίωση με γνωμάτευση ιατρού, σφραγισμένες από ειδικό ιατρό από την Κυπριακή Δημοκρατία ΜΟΝΟ για 1η Άδεια. |
|  | Πρωτότυπη εγγυητική επιστολή τραπεζικού ιδρύματος στη Κυπριακή Δημοκρατία, **δεκαετούς διάρκειας**, για κάλυψη πιθανών εξόδων επαναπατρισμού επ’ ονόματι του αιτητή από τον τραπεζικό λογαριασμό του συντηρούντος συντρόφου.Στην ανανέωση προσκομίζεται αντίγραφο. |
|  | Πιστοποιητικό Ασφάλισης Υγείας για την Ιατροφαρμακευτική περίθαλψη που να καλύπτει ενδονοσοκομειακή και εξωνοσοκομειακή περίθαλψη και μεταφορά σορού (σχέδιο Α).  |
|  | Αντίγραφο του τίτλου ιδιοκτησίας/αγοραπωλητήρίου εγγράφου κατατεθειμένο στο κτηματολόγιο ή του χαρτοσημασμένου ενοικιαστηρίου εγγράφου καταλύματος επ΄ ονόματι του συντηρούντος συντρόφου, δεόντως πιστοποιημένα.  |
|  | Αναλυτική κατάσταση κίνησης τραπεζικού λογαριασμού του συντηρούντος Κύπριου συντρόφου, των τελευταίων 12 μηνών, όπου παρουσιάζονται τα εισοδήματα του Κυπρίου, πολίτη με αποδεικτικά αναλυτικής κατάστασης τραπεζικού λογαριασμού στη Δημοκρατία ή αποδεικτικά Κοινωνικών Ασφαλίσεων, τα οποία συνολικά δεν θα πρέπει να είναι λιγότερα από €2.000 μηνιαίως ή €24.000 ανά έτος για ένα άτομο. Το ποσό αυτό αυξάνεται κατά 20% για τον/την σύζυγο και κατά 15% για κάθε τέκνο. Για σκοπούς υπολογισμού του ποσού, δεν θα λαμβάνονται υπ’ όψιν τα εμβάσματα προς το εξωτερικό ή σε τρίτα πρόσωπα. Σημειώνεται ότι κατά την υποβολή της αίτησης για ανανέωση της άδειας επισκέπτη, θα πρέπει, σε κάθε περίπτωση, το υπόλοιπο στο λογαριασμό να μην είναι λιγότερο των €6.000, το οποίο αντιστοιχεί σε εισοδήματα τριών μηνών, ανεξαρτήτως του μεγέθους της οικογένειας. Για σκοπούς υπολογισμού των επαρκών πόρων, η κατάσταση κίνησης του τραπεζικού λογαριασμού θα συνοδεύεται από:(α) υπεύθυνη δήλωση του συντηρούντος για τον αριθμό των μελών της οικογένειάς του τα οποία θα συντηρεί στην Δημοκρατία και (β) συνοπτική κατάσταση εισοδημάτων. |
|  | Έγκυρο Πιστοποιητικό Ελευθερίας τόσο του αιτούντος όσο και του συντηρούντος συντρόφου. |
|  | Αποδεικτικά στοιχεία μακροχρόνιας σχέσης (π.χ. κοινοί τραπεζικοί λογαριασμοί, κοινοί λογαριασμοί κοινής ωφέλειας, κοινή ακίνητη ιδιοκτησία, κοινά δάνεια κ.λπ.) |
|  | Υπεύθυνη Δήλωση ανάληψης εξόδων και φιλοξενίας από τον/την συντηρών. |